open-index/open-wikipedia-markdown huggingface dataset:
Nasjonalt senter for flerkulturell opplæring

**Nasjonalt senter for flerkulturell opplæring** (**NAFO**) er en del av Fakultet for lærerutdanning og internasjonale studier (LUI) ved OsloMet – storbyuniversitetet.

NAFO skal bidra til at flerspråklige og flerkulturelle perspektiver blir ivaretatt i alle ledd i utdanningssystemet fra barnehage til høyskole- og universitetsnivå. NAFO driver et landsdekkende arbeid for å fremme tilpasset og god opplæring av minoritetsspråklige barn, unge og voksne i inkluderende flerkulturelle læringsfellesskap.

## Referanser


## Eksterne lenker
*https://nafo.oslomet.no/
*Nasjonalt senter for flerkulturell opplæring (NAFO), Oslomet
SuperTux

***SuperTux*** er et videospill basert på det gamle plattformspillet Super Mario Bros fra Nintendo. Karakteren i spillet er Tux, maskoten til Linux-bevegelsen. SuperTux kan kjøres på de fleste operativsystemer, inkludert Linux, BSD, Windows og Mac ASTE X.

## Handling
Historien begynner med Tux og Penny på piknik. Men samtidig som Tux blir distrahert av å vise Penny dansetrinnene sine, kidnapper Nolok henne og tar henne med til slottet sitt.

Tux må derfor bane seg vei gjennom flere verdener, og blit kvitt en rekke motstandere, for å redde henne.

## Referanser


## Eksterne lenker
* 
* 
*
Fay Wildhagen

**Fay Hau Wildhagen** (født 1993) er en norsk artist, gitarist og låtskriver.

Wildhagen er fra Bærum.  

Musikken hennes omtales som folkpop og visepop. På plateinnspilling og konserter har hun med seg et band bestående av strykere og blåsere. Fay Wildhagen har kontrakt med plateselskapet Warner Music Norway, og hennes norske management og bookingagent er Artist Vision og Atomic Soul.

Som 21-åring ble hun omtalt som en særlig god gitarist, noe hun selv hevdet ikke først og fremst skyldtes et stort talent, men at hun hadde øvd lenge og mye.

Bandet hennes begynte å spille sammen i 2012, og siden den gang har de spilt konserter på en rekke scener og festivaler i Norge og Europa. I juni 2015 utga Fay Wildhagen debutalbumet *Snow*. For albumet ble hun nominert til Spellemannprisen 2015 i kategorien beste nykommer og til P3 Gull 2015 i klassen årets nykommer. Hun vant Edvard-prisen 2016 i klassen utfordrer for låten *Into the Woods* fra det samme albumet. Hun har opptrådt på nøkkelfestivaler som blant annet , Slottsfjellfestivalen og Øyafestivalen.

I september 2018 ga hun ut albumet *Borders*. For albumet ble hun nominert til Spellemannprisen 2018 både i klassen indie/alternativ og i klassen årets produsent. 

Sammen med Øyvind Mathisen laget hun musikk til filmen *[[Harajuku (film)|Harajuku]]* fra 2018, og ble for det nominert til Amandaprisen 2019 i klassen beste originalmusikk. Sammen med Kristoffer Lo laget hun filmmusikken til dokumentarfilmen ** fra 2021 om alpinkjøreren Aksel Lund Svindal. For musikken vant Wildhagen og Lo Musikkforleggerprisen 2022 i klassen årets synkronisering og var i tillegg nominert i klassen årets verk, populærmusikk for «Fighter». Hun produserte albumet *Møtested – en hyllest til Anne Grete Preus* som ble gitt ut i 2023 og var et album hvor hun og andre artister tolket avdøde Anne Grete Preus' låter. For utgivelsen fikk hun Spellemannprisen 2023 i klassen årets produsent.

Hun kom på tredjeplass i sesong 12 av *[[71° nord – Norges tøffeste kjendis]]*.

Hun var en av feministene bak et opprop for en inkluderende feminisme.

## Diskografi
* *Snow* (2015, Warner Music Norway)
* *Borders* (2018, Warner Music Norway)
* *Aksel Original Soundtrack* (2021, Warner Music Norway) - filmmusikk, med Kristoffer Lo
* *Møtested - en hyllest til Anne Grete Preus* (2023, Sony Music) – diverse artister, produsent og bidragsyter
* *Let's keep it in the family* (2024, Warner Music Norway)

## Priser og nominasjoner

## Referanser


## Eksterne lenker
* 
* 
*
Einar Egeland (filmklipper)

**Einar Bergve Egeland** (født 20. juni 1956 i Oslo) er en norsk filmklipper, dramatiker, regissør og manusforfatter.

## Karriere
Egeland har klippet en rekke norske filmer, deriblant *[[Kjærlighetens kjøtere]],* *[[Hawaii, Oslo]]*, *[[De usynlige]]* og *[[Kongens nei (film)|Kongens Nei]]*. Fra 2008 til 2012 var han langfilmkonsulent ved Norsk filminstitutt.  

Han vant Kanonprisen 2004 for *[[Hawaii, Oslo]]*, Amandaprisen 2009 for *[[De usynlige]]* og Amandaprisen 2017 for *[[Kongens nei (film)|Kongens Nei]]*, alle i klassen «Beste klipp». I tillegg har han vært nominert til Kanonprisen 2008 for *De usynlige* og Kanonprisen 2016 for *Kongens nei*.

Egeland har vært professor tilknyttet Filmskolen i Lillehammer og er utdannet ved London Film School. 

Fra 2015 til 2018 hadde Egeland et kunstforskningsstipend fra «Program for Kunstnerisk Utvikling».

Han deltok som dramatiker i Norsk dramatikkfestival i 1985 med stykket "MONO - MONO" og i 2021 med stykket "Utoplexia".

## Familie
Han er sønn av kulturskribent Erik Egeland og bror av journalist og redaktør John Olav Egeland.

## Filmografi (i utvalg)

### Klipper
*2024: ''Quislings siste dager''
*2021: *[[Utvandrerne (film 2021)|Utvandrerne]]*
*2018: *[[Utøya 22. juli]]*
*2016: *[[Kongens nei (film)|Kongens Nei]]*
*2008: *[[Varg Veum – Begravde hunder]]*
*2008: *[[De usynlige|DeUsynlige]]*
*2008: *[[Varg Veum – Kvinnen i kjøleskapet|Varg Veum (Kvinnen i kjøleskapet)]]*
*2007: *[[Nattsøsteren]]*
* 2007: *[[Torpedo (TV-serie)|Torpedo]]*
*2005: *[[Ran (TV-serie)|Ran]]*
*2004: *[[Hawaii, Oslo|Hawaii Oslo]]*
*2002: *[[Tyven, tyven (norsk film)|Tyven Tyven]]*
*1999: *[[Olsenbandens siste stikk]]*
*1998: *[[Solan, Ludvig og Gurin med reverompa]]*
*1996: *[[Markus og Diana (film)|Markus og Diana]]*
*1995: *[[Kjærlighetens kjøtere]]*
*1993: *[[Secondløitnanten]]*
*1989: *[[En håndfull tid]]*

### Regissør og manusforfatter
* 2003: *Mødd* (kortfilm)

## Referanser


## Eksterne lenker
*
Torvikelva kraftverk

**Torvikelva kraftverk** er et vannkraftverk ved Eidsfjorden i Stad kommune i Vestland.

Det er et elvekraftverk som utnytter et fall på 104 meter i Turrvikelva.

Installert effekt er 1,3 MW. Årsproduksjon er 3,3 GWh.

Aggregatet er en horisontal francisturbin.

## Referanser


## Kilder
* 
* NVE vannkraftdatabase
*Småkraft
World of Goo

***World of Goo*** er et videospill utviklet av 2D Boy for WiiWare, Windows, Mac ASTE X og Linux. Det ble gitt ut i oktober 2008 i Nord-Amerika, og i desember 2008 i Europa.

Spillet baserer seg på fysikk og tanken om å lage store komplekser ved å benytte små klissballer. Det er delt inn i fem kapitler, med flere nivåer per kapittel. Et ekstra rom i spillet tar opp alle klissballene som man får til overs, hvor man kan prøve å bygge et tårn av disse uten at det velter over. 

## Referanser


## Eksterne lenker
*
Silja Sol

**Silja Sol Dyngeland** (født 1990), kjent under artistnavnet **Silja Sol**, er en låtskriver, artist og popmusiker fra Bergen. 

## Musikalsk virke
Fra 2014 til 2017 hadde hun kontrakt med plateselskapet Eget Selskap, men i 2019 startet hun plateselskapet Sol. 

I 2014 gav hun ut debutplaten *På Hjertet* I 2016 kom hennes andre album *Væremeh*, som fikk gode anmeldelser av norske musikkanmeldere.   

Hun ga ut sitt tredje album, *Ni liv*, i 2017. Hun vant Spellemannprisen 2017 for albumet i klassen «indie».   

Fra 2014 til 2020 turnerte Silja Sol med popartisten Aurora som en del av backingbandet hennes.

## Bandmedlemmer
* Fredrik Vogsborg: gitar, vokal
* Linn Frøkedal: bass, vokal
* Einar Olsson: trommer
*Anders Bjelland: synth, gitar

## Diskografi
### Album
* 2014: *På hjertet*, Eget Selskap
* 2016: *Væremeh*, Eget Selskap
* 2017: *Ni liv*, Eget Selskap
* 2020: *På Ekte*, Apollon Records
* 2022: *Bak skyene*, SOL

### EP-er
* 2012: *Tensed Situation* – utgitt under navnet Silja Dyngeland

## Referanser


## Eksterne lenker
* Silja Sols låter på Soundcloud
* «Sunny» for Tine meierier
* Silja Sol nettside
* Silja Sol Spotify
Official Xbox Magazine

***Official Xbox Magazine*** (ofte forkortet til OXM) var et månedlig utgitt videospilltidsskrift som ble startet i november 2001, kort tid etter at Xbox-konsollen ble sluppet ut. En utgave av tidsskriftet ble først vist ved E3 i 2001, og enda en ble vist frem før det ble gitt ut månedlig i november 2001. Det fulgte med en DVD sammen med tidsskriftet som inkluderte spilldemoer, spilltrailere og annet lignende innhold. De inneholdt også programvaren for Xbox 360ens bakoverkompatibalitet med originale Xbox-spill, for de som ikke hadde tilgang til internett. Etter januar 2012 inkluderte ikke tidsskriftet disse DVD-ene. I midten av 2014 hadde den amerikanske og den britiske versjonen av fusjonert til samme nettside. Noen få måneder senere ble hele tidsskriftet lagt ned.  Fra og med februar 2015 omdirigeres alle nettsider som tilhører Future Publishing, som inkluderer OXM, til GamesRadar.

## Referanser

## Eksterne lenker
*
Scyllabreen

**Scyllabreen** er en stor isbre i Mac. Robertson Land i Australian Antarctic Territory, Australias kravområde i Antarktis. Den drenerer østover mellom Athos Range og Porthos Range i Prince Charles Mountains.

Breen ble oppdaget i desember 1956 av den sørlige gruppen til ANARE (Australian National Antarctic Research Expeditions) ledet av W.G. Bewsher. Den ble oppkalt etter Homers Skylla fordi det medførte store vansker å krysse regionen på grunn av breen. 

## Referanser
Athos Range

**Athos Range** er den nordligste fjellkjeden i Prince Charles Mountains i Mac. Robertson Land i Antarktis. Fjellkjeden består av flere store individuelle fjell og nunataker som strekker seg over 75 kilometer fra øst til vest langs nordsiden av Scyllabreen.

Disse fjellene ble først observert fra luften under U.S. Navy Operasjon Highjump 1946-47. Den vestlige delen av fjellene ble først besøkt under Australian National Antarctic Research Expeditions (ANARE) og et lag ledet av J. Bechervaise i november 1955. Fjellkjeden ble igjen besøkt i desember 1956 av det sørlige laget under ANARE 1956-57, ledet av W.G. Bewsher og et depot ble opprettet lengst øst. Fjellkjeden ble oppkalt etter en rolle i *[[De tre musketerer]]*, en roman av Alexandre Dumas som var den meste populære boken lest under reisen.

## Fjell
* **Mount Albion** er et fjell 3 km sør-sørøst for Mount O'Shea i den sørlige delen av Athos Range. Det ble oppdaget av det sørlige laget under ANARE ledet av W.G. Bewsher (1956-57) og oppkalt etter Patrick Albion, som var radiotelegrafist ved Mawson Station i 1956.

* **Farley Massif** er et fjell 1,5 km nord for Mount Jacklyn. Det ble kartlagt av ANARE fra flyfoto og kalt opp etter J.A. Farley, landmåler ved Mawson Station i 1964.

* **Giddings Peak** er en liten fjelltopp like vest for Mount Bechervaise. Det ble kartlagt fra flyfoto tatt av ANARE i 1965 og ble navngitt av ANCA etter A. Giddings, kokk på Wilkes Station i 1959.

* **Mount Jacklyn** er en kjegleformet fjelltopp øverst i en hesteskoformet rygg 1,5 km sør for Farley Massif i den østlige delen av Athos Range. Den ble først besøkt av det sørlige laget under ANARE ledet av W.G. Bewsher (1956-57) og oppkalt etter Robert Jacklyn, kosmisk strålingsfysiker ved Mawson Station i 1956.

* **Mount O'Shea** er et fjell 3 km nord-nordvest i Mount Albion. Det ble kartlagt fra flyfoto tatt av ANARE og oppkalt etter A.J. O'Shea, mekaniker på Mawson Station i 1964.

* **Mount Shennan** er et fjell 6 km vest for Farley Massif. Det ble kartlagt fra flyfoto tatt av ANARE og oppkalt etter K.J. Shennan, dieselmekaniker ved Mawson Station i 1963.

* **Mount Starlight** er en lang rygg med brune klipper og bratte sider, men uten spisse topper ved vestenden av Athos Range. Den ble oppdaget i november 1955 av et lag fra ANARE ledet av J.M. Bechervaise. Den ble navngitt til minne om Operasjon Starlight da et depot ble lagt ut for videre arbeid med kartlegging og geologiske undersøkelser.

## Referanser
Jobbing uten mobbing

**Jobbing uten mobbing** var et nasjonalt prosjekt av Arbeidstilsynet mot mobbing og trakassering i arbeidslivet i perioden 2005-2007. Dette var en del av avtalen om et inkluderende arbeidsliv (IA) ut fra erkjennelsen av at mobbing kan være et organisatorisk problem på den enkelte arbeidsplass og ikke bare et resultat av mobbeofferets personlighet.

Dette ble publisert under Regjeringen Bondevik II, og ble en samlet nettside med kunnskap og forskning om mobbing og verktøy i arbeidet mot mobbing. I og med at det er vanskelig å nå frem i rettsapparatet med mobbesaker skulle denne nettsiden bistå Norsk arbeidsliv med nye metoder og nye verktøy for å forebygge og håndtere mobbing. Det ble estimert at dette gjaldt rundt  arbeidstakere.

Prosjektet ble lansert av daværende statsminister Kjell Magne Bondevik som en del av nyttårstalen i 2004. Han oppfordret til nulltoleranse for mobbing på arbeidsplassen, og kampanjen var ment for arbeidsgivere så vel som arbeidstakere. Begge parter i arbeidslivet hadde sett behovet for et krafttak mot mobbing. Anne Gjertrud Fugletveit var prosjektleder for satsingen «Jobbing uten mobbing».

I samme periode trådte en ny arbeidsmiljølov i kraft i Norge (2006) med et forbud mot trakassering og krenkelse av ansattes integritet og verdighet, og et forbud mot å tie dersom man er vitne til eller får kjennskap til trakassering. Med dette ble mobbing noe som alle virksomheter og alle arbeidstakere måtte være forberedt på å håndtere og forebygge.

## Prosjektets formål
Gjennom skriftlig materiell, opplærings- og informasjonstiltak, tydeliggjøring av roller og ansvar, kompetansehevende tiltak, konkretisering av tiltak mot mobbing og synliggjøring av konsekvenser for den enkelte, organisasjonen og samfunnet skulle dette prosjektet bidra med å:
* Sette aktørene på arbeidsplassene selv i stand til å forebygge og håndtere mobbing
* Sikre kunnskap om forebygging og håndtering av mobbing hos sentrale HMS-aktører og støtteaktører
* Stimulere til utvikling og spredning av kunnskap om mobbing i arbeidslivet
* Tydeliggjøre mobbing som en viktig del av virksomhetens arbeid i det systematiske helse, miljø og sikkerhetsarbeidet 

## Klassifisering av mobbing på arbeidsplassen
Det ble lansert en modell med utgangspunkt i trafikklyset, hvor tiltakene var avhengig av alvorlighetsgraden på trakasseringen. Enhver arbeidsplass var ansvarlig for å vite når det lyser grønt, gult og rødt i eget arbeidsmiljø og sette inn tiltak i tråd med varselfargen.
* Grønt lys: Forebygging
* Gult lys: Risikohåndtering
* Rødt lys: Avvikshåndtering

Det ble utarbeidet en rekke veiledere, brosjyrer, hefter og egne metoder for forebygging og håndtering av mobbing.

## Referanser


## Eksterne lenker
*
Lamiomimus

* 

***Lamiomimus*** er en gruppe (slekt) av biller som tilhører gruppen vedbukker i familien trebukker (Cerambycidae).

## Utseende
Middelsstore, kraftige, brunsvarte trebukker med lange og kraftige antenner. Pronotum har en kraftig pigg midt på hver side. Dekkvingene er parallellsidige og har diffuse, lyse tverrbånd.

## Utbredelse
Slekten er vidt utbredt i Kina.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini eller Phrissomini
******** Slekten *Lamiomimus* Kolbe, 1886
********* *[[Lamiomimus chinensis]]* Breuning, 1936 	
********* *[[Lamiomimus gottschei]]* Kolbe, 1886

## Kilder
* Sjekkliste over artene 
* Bildegalleri 

## Eksterne lenker
*
Brimidius

* Se Systematisk inndeling

***Brimidius*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore, brunspraglete trebukker med lange antenner. Dekkvingene er bredest bak midten.

## Levevis
Disse billene har larver som lever i død ved av løvtrær, ofte like under barken.

## Utbredelse
Artene er utbredt i Sentral-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini Latreille, 1825 eller Phrissomini
******** Slekten *Brimidius* Breuning, 1936
********* *[[Brimidius annulicornis]]* Breuning, 1954 	- Tanzania
********* *[[Brimidius granulipennis]]* Breuning, 1955 - Rwanda
********* *[[Brimidius laevicollis]]* (Aurivillius, 1908) - Tanzania
********* *[[Brimidius marmoratus]]* Teocchi, Sudre & Jiroux, 2010 - Kamerun

## Kilder
* Katalog over Lamiini 

## Eksterne lenker
* 
* Bildegalleri
Rettside

**Rettside** eller **«retten»** er den side som skal vende ut. Baksiden kalles for vrangen eller vrangsiden.

Uttrykket brukes i sammenheng med tekstiler der sidene er forskjellige, slik som speilfløyel eller sateng. I strikketøy med mønstre er vrangen gjerne full av tråder som føres på baksiden for å strikkes inn igjen der de skal være i mønsteret. I sydde tekstiler som duker og plagg, vil en ofte kunne se på sømmene hva som er retten og for klærs vedkommende hvilken side som skal vende ut.

I overført betydning er rettsiden fasaden eller den ytre og gjerne korrekte framtoning, mens vrangsiden benyttes som uttrykk for det motsatte.

## Referanser
Peter Erskine

**Peter Erskine** (født 5. juni 1954 i Somers Point, New Jersey, USA) er en amerikansk trommeslager og perkusjonist, jazzkomponist og bandleder som debuterte med Stan Kentons orkester i 1972 og siden har bidratt på omtrent 500 utgivelser gjennom sin karriere.

Erskine endte i 1978 opp som medlem i Weather Report hvor han spilte inn fem album og vant en Grammy med *8:30* (1979). Deretter ble han med i Steps Ahead. Ved siden av en rekke bidrag på utgivelser med kjente artister som Steely Dan, Chick Corea, Pat Metheny, Joni Mitchell, Queen Latifah, Al Di Meola og Jan Garbarek, har han gitt ut ti soloalbum og ytterligere flere album som bandleder. Erskine fikk sin andre Grammy som soloist på Randy og Michael Brecker sin *Some Skunk Funk* (2005).

Erskine ble æresdoktor ved Berklee College of Music i 1992.

## Referanser


## Eksterne lenker
* 
* 
* 
*
Schiefloefurua

**Schiefloefurua**

I Steinkjer kommune, mellom Lauvvatnet og Sandtjønna i Ogndalsfjella står det en gammel furu med inskripsjonen «O.P.S.S. 29de apr. 1782».

## Kilder
Kulturarven i Steinkjer kommune, Kulturminneplan for Steinkjer kommune s. 96

## Eksterne lenker
Schiefloefurua, Statens kartverk
Saltbusk

**Saltbusk** (*Atriplex halimus*) er en busk i tangmeldeslekta og amarantfamilien.

Den blir opptil 2,5&nbsp;m høy. Barken er grå og flasser av. Bladene er spredte, sølvfargete, ovale til ruteformede, læraktige og helrandete til tannete. Blomstene er små og gule og sitter i endestilte, forgrente aks.

Planten vokser på steder med stein eller sand ved havet eller i halvørken og andre tørre steder i innlandet. Den er utbredt i hele middelhavsområdet og finnes forvillet på Madeira og Kanaløyene. Det er usikkert om den er forvillet eller naturlig på Kanariøyene.

Blad og stengler fra saltbusken brukes som fôr til sauer, geiter og kameler og blir også spist av mennesker. Den er svært næringsrik og inneholder proteiner, A-, C- og D-vitaminer, bor og krom. Den har en god, salt smak og brukes i salater eller kokt, på samme måte som spinat. Det er denne planten det vises til i Jobs bok 30,4 i Bibelen.

## Litteratur

* 
* 
* 
* 
* 

## Eksterne lenker
*
Hélas pour moi

***Hélas pour moi*** (direkte oversatt «stakkars meg», eller mer idiomatisk «akk o ve») er en fransk dramakomedie og fantasyfilm fra 1993 regissert av Jean-Luc Godard.

## Handling
Handlingen bygger på den greske myten om Alkmene og Amfitryon; myten har tidligere inspirert blant andre Plautus, Molière, Heinrich von Kleist og Jean Giraudoux.

I filmen ankommer Abraham Klimt en liten landsby i Sveits for å undersøke en hendelse som fant sted 23. juli 1989 som involverte det lokale ekteparet Rachel og Simon Donnadi. Han intervjuer flere av stedets innbyggere og får hjelp av en poet, en kvinne ved navn Aude Amiel. I en rekke tilbakeblikk utfolder historien om Rachel og Simon Donnadieu seg. 

På samme måte som i den greske myten kommer Gud – eller én gud – ned til jorden; med seg har han medhjelperen Max Mercury. Den guddommelige ser Rachel Donnadieu og begjærer henne, så da Simon Donnadieu drar på forretningsreise, antar guden Simons skikkelse. Rachel lar seg deretter erobre av den falske Simon. Eller gjør hun det? Tilbakeblikkene i filmen er motstridende, og for publikum blir det usikkert hva som egentlig fant sted.

## Rolleliste
* Gérard Depardieu – Simon Donnadieu
* Laurence Masliah – Rachel Donnadieu
* Bernard Verley – Abraham Klimt
* Aude Amiot – Aude Amiel
* Roland Blanche – tegnelæreren
* Marc Betton – legen
* François Germond – gjeteren
* Jean-Louis Loca – Max Mercury

## Referanser


## Eksterne lenker
*
Marie Colban

**Adolphine Marie Colban** (født **Schmidt**; 1814–1884) var en norsk forfatter og oversetter. 

Hun var datter av prokurator Peter Nicolai Schmidt (1776–1846) og Petronelle Sandberg (1787–1846). I 1836 ektet hun adjunkt Nathanael Angell Colban (1793–1850) som i tidligere år hadde oppholdt seg i Paris. Hun begynte sin litterære virksomhet som oversetter under hans veiledning, og etter hans død i 1850 fortsatte hun i Christiania. 

I 1856 fikk hun leilighet til å besøke Paris, hvorfra hun sendte brev hjem til *[[Morgenbladet]]*. Etter noen års opphold i Christiania reiste hun omkring 1859 igjen til Paris, hvor hun slo seg ned med fast bolig, og vandt adgang til de høyere og toneangivende selskapskretser. Om somrene besøkte hun som oftest Norge, men om høsten vendte hun atter tilbake til Paris. I 1883 reiste hun til Roma, hvor hun – anbefalt og særlig beskyttet av prinsesse Mathilde Bonaparte – igjen fikk adgang til patrisiatets selskapsliv. Her døde hun så den 27. mars 1884 og ble to dager senere begravet ved siden av Peter Andreas Munch på den protestantiske kirkegård ved Cestiuspyramiden.

## Verker
Foruten oversettelser i sin manns navn, eller under pseudonymet «Mathildes Oversætter», skrev hun blant annet et antall noveller og romaner som: 
* 1873: *Tre Noveller, tilegnet de norske Kvinder*
* 1875: *Tre nye Noveller*
* 1877: *Jeg lever*
* 1879: *En gammel Jomfru*
* 1880: *Cleopatra*
* 1882: *Thyra*

Flere av hennes utrykte oversettelser eller bearbeidelser ble oppført på Christiania Theater:
* *Charlotte Corday*, drama i 3 akter av Ponsard
* *Salig Lionel*, lystspill i 3 akter av Scribe og Potron
* *En fattig ung Mands Roman*, skuespill i 5 akter av Octave Feuillet

## Referanser


## Litteratur
* Aasen, Elisabeth (1986). (Adolphine) Marie Colban f. Schmidt (1814–1884). I: Aasen, Elisabeth. *Kvinners spor i skrift*. Oslo: Samlaget, s. 89–90.

## Eksterne lenker
* 
*
Helgehornet

**Helgehornet** er et fjell i Volda kommune på Sunnmøre. Det ligger på Berkneshalvøya mellom Voldsfjorden og Ørstafjorden. Fjellet har en høyde på 623 meter over havet.

Helgehornet er det dominerende fjellet noen få kilometer nord for E39 mellom Volda og Ørsta. Fylkesvei 653 Eiksundsambandet tar av fra E39 sør for Helgehornet, og går langs østsida av fjellet langs Hovdevatnet, går gjennom Helgehorntunnelen og går deretter nord for fjellet til like før veien går inn i Eiksundtunnelen.

Kommunegrensa mellom Volda og Ørsta går et stykke oppe i nordøstsida av fjellet.

## Fottur

Helgehornet er et svært populært turmål, da det er lett tilgjengelig, og byr på flott utsikt i alle retninger. Mellom annet kan en se Slogen om lag 35 kilometer rett øst. Den vanligste og korteste ruten går fra skytebanen i Sollidalen (ca 270 moh), og gå derifra etter tydelig merket sti. Turen tar fra 30 minutter til litt over time alt etter kondisjon og tempo. Lett trimrute 3 kilometer tur-retur.

Det er også mulig å kjøre eller gå opp skogsveien som starter ved Hovdevatnet, like ved Helgehorntunnelen, og deretter gå merket sti.

På toppen er det en radio/TV/kommunikasjonmast.

## Referanser




## Eksterne lenker
* Iriss.no - Rutebeskrivelse fra Sollidalen
Flikmelde

**Flikmelde** (*Atriplex hastata* eller *Atriplex calotheca*) er en ettårig urt i amarantfamilien med frøreproduksjon. Fruktene spres med havstrømmer. Den er ganske høy, opptil 80 cm, og har en krypende eller opprett stengel. Bladene er spydformede med uregelmessige tenner; de er dypere innskåret enn hos tangmelde. Blomstene sitter i spisse aks, og forbladene har spisse tenner. Planten vokser i tangvoller på havstrender.

Planten er utbredt ved kystene i Nord-Europa og finnes i Tyskland, Danmark, Norge, Sverige, Polen, Russland (Kaliningrad og St. Petersburg), Litauen, Latvia, Estland og Finland. I Norge vokser den svært spredt fra Østfold til Sogn og Fjordane.

## Rødlistevurdering
Vurderingsperioden er 10 år. Arten vokser på havstrand, i tangvoller, men er også funnet mange steder på ballastplasser på slutten av 1800- og begynnelsen av 1900-tallet. Artsdatabanken mistenker at flere av de norske forekomstene på havstrand kan ha bakgrunn i gammel ballast, men neppe alle. Arten er nært beslektet med tangmelde *A. prostrata*, hybrider forekommer, og identifisering er ofte vanskelig. 

Sikkert identifiserte planter er de siste 40 årene (siden 1980) funnet svært spredte steder rundt Oslofjorden fra Østfold inn til Oslo og sør til Sandefjord, og i økende omfang i Rogaland. Arten har store fluktuasjoner og kan variere fra ingenting på et sted ett år til god bestand neste, eller den kan ha flyttet tyngdepunkt til ei ny strand (med større og mer stabile tangvoller). Artsdatabanken regner med at det skjer hyppig rekruttering til den norske bestanden fra bestander langs kysten av Vest-Sverige og fra Danmark. Det er fullt mulig at delbestanden ved Oslofjorden er en felles bestand med den i Bohuslän, mens delbestanden i Rogaland er felles med den i Danmark, eller i hvert fall i en ‘source’- (Danmark) og ‘sink’- (Rogaland) situasjon. Den totale utbredelsen omfatter strendene i Østersjøen, Kattegat og Skagerrak. 

Flikmelde vurderes i utgangspunktet som nær truet (NT). Ut fra B-kriteriet vurderes den slik på grunn av et noe begrenset forekomstareal og store fluktuasjoner i antall lokaliteter og individer mellom år. Vurderingen nedgraderes til livskraftig (LC°) på grunn av stor sannsynlighet for hyppig nyrekruttering fra større og mer vitale forekomster på strendene i Vest-Sverige og Danmark. Dette er en endring fra sterk truet (EN) i forrige rødlistevurdering på grunn av at arten har hyppig rekrutteringen til landet.

## Referanser




## Litteratur
* 
* 
* 
* 

## Eksterne lenker
*
Regndalstindane

**Regndalstindane** er et fjell i Sykkylven og Ørsta kommune i Møre og Romsdal. Det har flere toppunkter, hvorav det høyeste er *Midtre Regndalstinden* på  meter over havet. Fjellet ligger mellom Regndalen med Regndalsbreen i øst, Urkedalen i sør og Hjelledalen i vest, og sammen med nabofjellene Råna i nord og Urkedalstinden i sør danner det vannskillet mellom de tre dalene. Urkedalstinden, som er hovedtopp i Urkedalstindane, blir noen ganger regnet som en del av Regndalstindane og kalt *Søre Regndalstinden*.

## Referanser
Peder Adolf Holm

**Peder Adolf Holm** (født 13. februar 1871 i Lyngør, død 15. juni 1956) var en norsk høyesterettsadvokat og politiker.

Holm tok juridisk embedseksamen i 1895. Han drev eget advokatkontor fra 1900, og ble høyesterettsadvokat i 1902. Han var også sensor og eksaminator ved Det juridiske fakultet fra 1908 til 1942.

Holm var involvert i lokalpolitikken i Aker kommune der han bodde, og satt i kommunestyret i periodene 1911&ndash;1913 og 1917&ndash;1925, fra 1923 også som varaordfører. Holm representerte opprinnelig Høyre, men meldte senere overgang til Høyres samarbeidspartnere i Frisinnede Venstre, og fra 1925 til 1930 var han formann i Frisinnede Venstres hovedstyre.

P.A. Holms vei på Munkerud i Oslo er oppkalt etter ham.

## Referanser
Karel Kachyňa

**Karel Kachyňa** (født 1. mai 1924 i Vyškov i Tsjekkoslovakia (nåværende Tsjekkia) død 12. mars 2004 i Praha) var en tsjekkisk filmregissør, dreiebokforfatter og skuespiller.

## Filmografi i utvalg
* 1966 : *[[En vogn til Wien]]*
* 1966 : *De utstøtte*
* 1969 : *[[Øret (film)|Øret]]*
* 1970 : *Jeg vil hoppe over dammer igjen*
* 1972 : *Tog til Paradis*
* 1982 : *Fandy, oh Fandy*
* 1987 : *Regnbuen i klinkekula*
* 1992 : *St. Nicolaus er i byen*
* 1993 : *Kuen*

## Referanser


## Eksterne lenker
*
Robert R. Livingston

**Robert R. Livingston** (født 27. november 1746, død 26. februar 1813) var en amerikansk diplomat og medforfatter av den amerikanske uavhengigheterklæring. Han var en av Founding Fathers of the United States. Han var USAs første minister for utenriksanliggender; Han innehadde embetet fra 20. oktober 1781 til 4. juni 1783.

## Referanser


## Eksterne lenker
* 
*
No Time to Chill

***No Time to Chill ***er det femte studioalbum f til det tyske technobandet Scooter, utgitt i 1998. Det er vertskap for tre singler, "How Much Is the Fish?", "We Are The Greatest/I Was Made For Lovin' You" og "Call Me Mañana". Det er det første albumet med Axel Coon.

## Sporliste
# "Last Warning" – 0:56
# "How Much Is the Fish?" – 3:45
# "We Are the Greatest" – 5:08
# "Call Me Mañana" – 3:54
# "Don't Stop" – 3:39
# "I Was Made for Lovin' You" – 3:32
# "Frequent Traveller" – 3:35
# "Eyes Without a Face" – 3:17
# "Hands Up!" – 4:05
# "Everything's Borrowed" – 5:13
# "Expecting More from Ratty" – 4:10
# "Time and Space" – 4:49

## Referanser


## Eksterne lenker
*
Parabrimus

* Se Systematisk inndeling

***Parabrimus*** er en slekt av biller som tilhører den artsrike underfamilien Lamiinae i familien trebukker (Cerambycidae).

## Utseende
Middelsstore (ca. 20 millimeter), svarte trebukker. Antennene er lange og kraftige. Pronotum er forholdsvis langt med en pigg midt på hver side. Dekkvingene er hvelvede, bredest omtrent på midten.

## Levevis
Disse billene har larver som lever i død ved av løvtrær, ofte like under barken.

## Utbredelse
Artene er utbredt i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini Latreille, 1825 eller Phrissomini
******** Slekten *Parabrimus* Breuning, 1936
********* *[[Parabrimus alboscutellatus]]* Breuning, 1936  
********* *[[Parabrimus bimaculatus]]* Breuning, 1981  
********* *[[Parabrimus ruficornis]]* Breuning, 1981

## Kilder
* Katalog over Lamiini 

## Eksterne lenker
* 
* Bilde av ''Parabrimus ruficornis''
DS «Siljan»

Dampskipet **«Siljan» av Helsingborg** var et svensk handelsfartøy som ble torpedert i Atlanterhavet i 1940 av den tyske ubåten U 46 i 1940; 9 mann mistet livet og 18 ble reddet.

## Historie
Siljan var bygd i England i 1920 for skipsrederen J.W. Tatem i Cardiff og het da «Pilton». I 1938 ble skipet kjøpt til Sverige av skipsrederen H. Lundgren i Helsingborg og tilhørte  etter det  rederiet AB Sigyn under navnet «Siljan». Kaptein Cronberg hadde kommandoen på «Siljan» fra første til siste reise. Han hadde tidligere ført S/S «Japan»; denne ble torpedert den 4. mai 1941 utenfor Vest-Afrika.

## Torpederingen
«Siljan», som hadde gått utenfor det avsperrede Skagerak siden april, var i september 1940 på reisen fra Cardiff til Lisboa. Da skipet den 26. september var om lag 660&nbsp;km (360 nautiske mil) vest for Irland ble fartøyet torpedert og sank. Mannskapet gikk i livbåtene og reddet seg fra fartøyet. Det satt ni mann i hver av de tre livbåtene. Disse mistet senere kontakten med hverandre. Livbåten til kapteienen nådde etter ni døgn inn til Dingle på sørvestkysten av Irland etter en strabasiøs reise.

Livbåten til andrestyrmannen traff etter seks døgn på den franske fiskekutteren «Auguste Maurice» og ble  ført inn til en fransk havn. Den tredje livbåten med ni mann ombord, under befaling av førstestyrmannen, hørte man ikke mer fra.

## Referanser


## Kilder

* Axwik, Lundgren, Svensson, Nilsson-Leissner, Sjöwall: *Svenskt sjöfolk i krig och fred*år, 1950, Göteborg, utgiver:Bokförlaget Antiqua}
Dork

**Dork**, nordsamisk **dorka**, er et samisk klesplagg av pels hovedsakelig brukt innenfor andre klær og om vinteren. Den skiller seg fra pesk ved at hårsiden vender inn mot kroppen, og den er kjent over hele det nordsamiske området.

Dorken er gjerne av saueskinn, men også av reinskinn. Den har som regel en eller to splitter i halsen og oppstående krage. Kantene kan være laget av annet skinn eller bånd. Ellers har dorken lite pynt.

## Kilder
* «dork» i *[[Aschehoug og Gyldendals Store norske leksikon|Store norske leksikon]]*
* 14 Pesk og dork

## Eksterne lenker
* Dork
Egil Røed

**Egil Kjell Røed** (født 29. september 1932, død 19. november 2017) var  en norsk maler og grafiker. Han var født og oppvokst på Eydehavn ved Arendal og bosatt på Nordnes i Bergen.  

Røed var utdannet ved Kunsthøgskolen i Bergen (1955–1958) og ved Aftenskolen, grafisk linje under ledelse av Povl Christensen og Asbjørn Brekke (1957–1960). Han hadde også et studieopphold ved Jean Clertès atelier i Paris. Da han begynte å arbeide som billedkunstner på slutten av femtitallet, eksperimenterte han med ulike grafiske teknikker samt maleri. Motivvalget i hans tidligste arbeider var ofte hentet fra industri og arbeidsliv; etter hvert ble motivene mer samfunnskritiske og politiske.  

Fra åttiårene og framover arbeidet han i hovedsak med tresnitt og motivene er ofte natur og landskap. Mange av motivene hans er inspirert av naturen og menneskene på Island, der han en periode arbeidet som gjestelærer og senere hadde et opphold på Nordisk Gjesteatelier.

Egil Røed hadde en rekke utstillinger i inn- og utland, og hans arbeider er innkjøpt av blant andre Riksgalleriet og Norsk kulturråd. Han var med å stifte Galleri 1 og Finnegårdskretsen i Bergen i 1968. 

## Referanser
Phrissoma

* 

***Phrissoma*** er en gruppe (slekt) av biller som tilhører gruppen vedbukker i familien trebukker (Cerambycidae).

## Utseende
Middelsstore (20-25 millimeter), svært kraftige, knudrete, gråbrune trebukker.

## Utbredelse
Slekten er utbredt i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien vedbukker, Lamiinae Latreille, 1825  
******* Stammen Lamiini eller Phrissomini
******** Slekten *Phrissoma* Laporte de Castelnau, 1840
********* *[[Phrissoma crispum]]* (Fabricius, 1776) 
********* *[[Phrissoma reichei]]* Thomson, 1865 
********* *[[Phrissoma terrenum]]* White, 1858
********* *[[Phrissoma terricolum]]* Thomson, 1865

## Kilder
* Sjekkliste over artene 
* Bildegalleri 

## Eksterne lenker
* 
* Bilde av ''Phrissoma'' sp.
Kronborg fyr

**Kronborg fyr** er et fyr som er installert 34 meter over havet i det nordøstre tårnet på Kronborg slott i Helsingør i Danmark.

## Historien om fyret
Avgjørelsen om å etablere et fyr på Kronborg slott har bakgrunn i en utredning som  kommandørkaptein (senere viseadmiral) Andreas Lous gjorde i 1768 om å få til en tryggere skipsfart gjennom Øresund. Han foreslo å bygge to fyr på Nakkehoved ved Gilleleje og et fyr i det nordøstre tårnet på Kronborg slott.

Til forskjell fra de to Nakkehoved Fyr, sto fyret i tårnet på slottet ferdig til bruk allerede i 1770, og var i motsetning til de (der lyset kom fra glødende kull i åpne jernkurver på toppen av tårnene) et lampefyr satt sammen av tre-fire oljelamper med veke og med blankpolerte messingplater bak for å kaste lyset ut over sjøen gjennom de seks vinduene i tårnet. De to fyrene på Nakkehoved og fyret på Kronborg slott ble betjent samtidig 1. april 1772 i hrnhold til en forordning fra 26. desember 1771, som også fastsatte at fyravgiften i Øresund skulle økes med en tredel. Men flesteparten av de sjøfarande godtok ikke avgiftsøkningen. I et forsøk  på å true og tvinge avgiftøkningen gjennom, ble det gitt en forordning som fastsatte at fyrene ville bli slukket 1. desember 1772, og ikke  bli sstt i drift før avgiftøkningen ble godtatt.

Men avgiftøkningen ble likevel ikke godtatt, og det gikk 28 år før fyrene kom i drift igjen. Takket være Poul Løvenørn, som gjorde en utredning hvor han anmodet om at de tre fyrene blir sstt i drift, ble både Nakkehoved Fyr og Kronborg Fyr ble satt i drift i 1800. Store utbedringer og endringer var da gjort på både Nakkehoved og på Kronborg. På Kronborg hadde den øverste delen av tårnet blitt fjernet, og det var montert en lanterne med lampe og speil. I 1842 ble fyret det første i Danmark som fikk et linseapparat, som i 1878 ble skiftet ut med et nytt linseapparat med roterende overstykke og røde glass, slik at fyret lyste skiftevis rødt og hvitt.  I 1925 ble Kronborg Fyr omgjort til vinkelfyr, det vil si at skipene fikk vist den rette leden i sundet ved sektoren med det hvite lyset fra fyret, mens grønt og rødt lys viste på hvilken side av den hvite lysvinkelen skipet lå. Brenneren ble samtidig skiftet ut med en elektrisk glødelampe, og lystyrken ble på 14&nbsp;679 candela.

## Eksterne lenker
* Internettside med opplysninger om mellom andre ''Kronborg Fyr''.
Komaland

***Komaland*** er et album av K.M. Myrland utgitt i mai 2016. Platen markerer KMs 40 år som plateartist. Albumet ble spilt inn på Kysten Studio i Tromsø, januar og februar 2016 og er produsert av Steinar Krokstad.

I tittelsporet «Komaland» forteller han om ulykken som rammet ham i 1974, da han ble invalidisert etter en eksplosjon i Houston i USA. Det gjorde at KM måtte legge bak seg karrieren som sjømann.

## Sporliste

# Har sedd dæ før
# Vi vil alltid
# Vesst ikkje
# Når vi en gang vinke farvel
# Kjæften går
# Komaland
# Vildvakker og fager
# Sku ønsk
# Vil du ikje så ska du
# En dag

## Personell
*Knut Magne Myrland - Vokal

;Vante Folk
*Melvin Duffy - Dobro, pedal-steel
*Jamie Moses - Gitar
*Tore Morten Andreassen - Gitar
*Øyvind Nilsen - Bass
*Steinar Krokstad - Trommer

;Teknisk
*Produsent - Steinar Krokstad
*Lydtekniker & Mix - Emil Bekkevold
*Mastering - Morgan Nicolaisen

## Referanser
Jonathan Tah

**Jonathan Glao Tah** (født 1996) er en tysk-ivoriansk fotballspiller som spiller for Bayern München. 

Hans mor kommer fra Tyskland og hans far fra Elfenbenskysten.

## Landslaget
Den 26. mars 2016 fikk han sin første landskamp for  mot .

Han ble tatt ut i s EM-tropp til EM i Frankrike 2016. Han erstattet Antonio Rüdiger i troppen etter skade.

Han ble tatt ut i s bruttotropp til VM i fotball 2018 i Russland.

Han ble tatt ut i s EM-tropp til EM i fotball 2024.

## Referanser


## Eksterne lenker
*
Brad Wardell

**Bradley R. Wardell** er en amerikansk programmerer og forfatter, mest kjent som grunnlegger og daglig leder i Stardock som utvikler videospill og programmer.
Wardells fagområde er utvikling av kunstig intelligens og spill mekanikk for tur-baserte strategispill.

## Karriere
Wardell studerte elektronikk ved Western Michigan University frem til 1994. I april 1993 gav han ut sitt egenutviklede Galactic Civilization for OS/2 som ble starten på selskapet Stardock. Wardell var en ivrig OS/2 utvikler frem til Windows overtok markedet, og *Entrepreneur*, nå *[[The Corporate Machine]]*, ble det første PC-spillet fra Stardock. I 2003 ledet Wardell utviklingen av en ny versjon av *Galactic Civilizations* for PC, og i 2004 kom valgkamp-spillet *[[The Political Machine]]*.

I 2013 overtok Derek Paxton, også kjent som «kael» som stod bak Civ4 mod-suksessen «Fall from Heaven II», den daglige ledelsen av Stardock Entertainment. Wardel brukte mer av sin tid på andre prosjekter blant annet hos Oxide Games og hos Mohawk Games, sammen med Soren Johnsen, som ledet utviklingen av Civilization III.

## Spill
Wardell var i 2009 dommer for Intel's «Level Up» spill-utviklings konkurranse, sammen med andre utviklere som Sid Meier og Will Wright.

Wardell står bak en rekke spill, enten som designer eller som produsent:

### Som designer
* Galactic Civilizations for OS/2 (1994)
* Star Emperor (1996)
* Entrepreneur (1997)
* The Corporate Machine (2001)
* Galactic Civilizations(2003)
* The Political Machine (2004)
* Galactic Civilizations II (2006) 
*  (2010)
* Galactic Civilizations III (2015)

### Som produsent
* Havok (1995)
* Trials of Battle (1996)
* Avarice (1996)
* Stellar Frontier (1997)
* Links Golf for OS/2 (1998)
* Sins of a Solar Empire (2008)
* Demigod (2009)
* Sins of a Solar Empire: Rebellion (2011)
*  (2012)
* Elemental: Fallen Enchantress - Legendary Heroes (2013)

## Forfatter
Wardell har skrevet fantasy-romanen *Elemental: Destiny's Embers* utgitt av Del Rey.

## Debattant
Wardell er en ivrig forumdeltaker hos Stardock under alias *frogboy*, og han har sin egen blogg Little Tiny Frogs.

Wardell er en selverklært politisk konservativ, og har uttalt seg som tilhenger for digital distribusjon og motstander av «dumme» kopisperrer. Wardell hevder å være en «snill fyr» som lar kundene styre utviklingen og ikke piratene.

## Personlig
Wardell ble født i Texas, men flyttet til Michigan da han var 4 og foreldrene skiltes. Wardell begynte tidlig å ta småjobber for å spare til utdannelse, og på universitetet hadde han flere jobber ved siden av for å betale for skolegangen.

Wardell er gift med Deborah (Debbie) Wardell  som han møtte på universitet. De har tre barn, Alex, Ryan and Ashley.

## Referanser


## Eksterne lenker
*
Punsj

**Punsj** (fra engelsk *punch*) er en blandet selskapsdrikk som kan være enten alkoholfri eller alkoholholdig, sammen med andre ingredienser, som frukt eller fruktjuice. Punsj blir gjerne servert i en vid bolle, da kalt en punsjbolle, og har gjerne lavere alkoholinnhold enn annen cocktail.

Drikken ble innført til England fra Det indiske subkontinent av ansatte i Det britiske ostindiske kompani på 1600-tallet. I skandinaviske land fikk punsj særlig betydning som selskapsdrikk. Denne ble gjerne blandet hjemme og servert varm. Senere har en også fått fabrikkframstilt punsj som gjerne kan drikkes kald. Ordet finnes således i flere sammensetninger; eggepunsj, ispunsj, melkepunsj, med mere.

## Etymologi
Den opprinnelige drinken på det indiske subkontinentet ble kalt *paantsch*. Ordet punsj har siden 1600-tallet vært forstått som et lånord fra hindi पाँच (*pāñć*), som betyr «fem», ettersom drikken ofte ble laget med fem ingredienser: arak (alkohol), sukker, juice fra enten en lime eller en sitron, vann og krydder. Det er vanskeligheter med denne forklaringen. Det hinduiske *panch* synes ikke å finnes direkte i forståelse av drikken punsj, men benyttet ofte i komposisjonen av ulike blandinger av fem ting uavhengig av fruktdrikker. Isteden er en mulig forbindelse til det engelske ordet *puncheon*, som var en volumetrisk beskrivelse av fat i visse størrelser som ble brukt til å transportere alkohol på skip.

## Historie

### Europa
Drikken ble innført til og gjort kjent i England fra Det indiske subkontinent av ansatte i Det britiske ostindiske kompani i tiden rundt 1630-tallet, og derfra ble den kjent i andre europeiske land under den engelske betegnelsen på slutten av 1600-tallet. Når den serveres i et fellesskap, som regel i en punsjbolle, forventes drinken å ha et lavere alkoholinnhold enn en typisk cocktail.

### USA
Begrepet «punch» oppfattes annerledes i USA der føderale forskrifter benytter ordet til å beskrive kommersielle drikkevarer som *ikke* inneholder frukt eller fruktjuice. Begrepet brukes isteden til å merke drikker med kunstig smak, med eller uten naturlige smakstilsetninger, som ikke inneholder fruktjuice eller konsentrat i betydelige mengder. Dermed kan et produkt merket som *«fruit punch*» ikke inneholde fruktingredienser i det hele tatt.

## Se også

* Sangria

## Referanser


## Litteratur
* Cross, Robert (1996): ''The Classic 1000 Cocktails'', London : Foulsham, ISBN 0-572-02161-5.
Zjanna Nemtsova

**Zjanna Nemtsova** er en russisk journalist. Hun ble tildelt International Women of Courage Award som tildeles til flere kvinner hvert år av USAs utenriksdepartement.

Hun er datter av Boris Nemtsov som i 2015 ble snikmyrdet i Moskva, og investoren Raisa Akhmetovna Nemtsova.

## Referanser


## Eksterne lenker
* 
* 
*
Mossebibliotekene

**Mossebibliotekene** holder til i Møllebyen i Moss og Rygge ungdomsskole. Moss bibliotek ligger ved Mosseelven, i møllebyen i  sentrum. Biblioteket er plassert i samme gate som Moss by- og industrimuseum og SF kino Moss. Det flyttet inn i sine nåværende lokaler i 2002. Bygningen er fra 1914.

Før 2002 var Moss bibliotek plassert ved siden av Kirkeparken videregående skole, nærmere bestemt Chrysties gate 1.

Rygge bibliotek flyttet høsten 2016 inn i nye lokaler sammen med Rygge ungdomsskole. Det nye biblioteket er et bibliotek for både skolen og allmennheten, et kombinert skole og folkebibliotek.

Mossebibliotekene er en offentlig tjeneste for befolkningen i Mosseområdet. Både Moss- og Rygge er meråpne, hvilket betyr at lånere kan bruke biblioteket utenom bemannet åpningstid og ha tilgang til biblioteket store deler av døgnet alle dager i året. Bibliotekene har en rikholdig mediesamling bestående av blant annet fag- og skjønnlitteratur, tegneserier, tidsskrifter, aviser og DVD-er til utlån.

## Referanser


## Eksterne lenker
*
Bellevue stadion

**Bellevue idrettsplass** er et helårsstadion i Moss sentralt på Jeløya. Det er hjemmearenaen til det lokale fotballaget Sprint/Jeløy og betjener både unge og voksne fotballspillere.

Idrettsplassen ble opparbeidet i 1933–1934 og arbeidet ble gjort av Jeløy Idrettsforening med frivillig innsats. I januar 1936 ble idrettsplassen også tatt i bruk som skøytebane. Sprint/Jeløys klubbhus ble oppført ved stadion i 1971.

## Arrangementer
Stadion var vertsarena for allround-NM på skøyter junior 1960 for herrer den 6.–7. februar 1960 med Moss Skøyteklubb som vertsskap og med Nils Dagfinn Lier fra Rena IL som juniormester foran Svein-Erik Stiansen, Oslo SK.

## Referanser


## Litteratur
* 

## Eksterne lenker
* Sprint/Jeløys hjemmeside 
** Baneoversikt  på Sprint/Jeløys hjemmeside
* Bellevue stadion  på Moss kommune sine hjemmesider
* Bellevue stadion på Moss byleksikon
* Bellevue idrettspark på Norges Fotballforbunds nettsider
* 
*
Amfi Vågsbygd

**Amfi Vågsbygd** er et kjøpesenter i Vågsbygd, vest i Kristiansand kommune.  Kjøpesenteret har 400 parkeringsplasser og et parkeringshus med plass til 130 biler. I Amfi Vågsbygd er det 37 butikker. Amfi Vågsbygd har et areal på omkring 12 000 m² og hadde en omsetning på 511 millioner og 3,7 millioner besøk i 2015. Amfi Vågsbygd eies av Amfi Eiendom.

Vegg-i-vegg med kjøpesenteret ligger *Vågsbygd kultursenter* med gymsal, svømmehall og aula. I tredje etasje ligger Vågsbygd bibliotek som er et Meråpent bibliotek.

## Referanser


## Eksterne lenker
* Amfi Vågsbygd, hjemmeside 
* Vågsbygd kultursenter  Kristiansand kommunes nettsider
Franz-Josef Rehrl

**Franz-Josef Rehrl** (født 15. mars 1993) er en østerriksk kombinertløper.

## Karriere
Rehrl fikk en tredjeplass under sitt andre kontinentalcuprenn i Klingenthal i januar 2011, og i desember samme år debuterte han i verdenscupen i Ramsau, og kom på 49.- og 41.-plass. I Junior-VM 2012 i Erzurum ble han juniorverdensmester i lagkonkurransen, og i Junior-VM 2013 i Liberec tok han sølv i lagkonkurransen. Han fikk sine første verdenscuppoeng i Almaty med en 27.-plass, og tok 29.-plass dagen etter, der landsmannen Christoph Bieler vant. I august 2014 ble han nr. 9 i Sommer Grand Prix-rennet i Villach. I mars 2015 ble han nr. 3 i Tsjajkovskij, og tok sin andre pallplass i kontinentalcupen. I 2015/16-sesongen ble han nr. 3 i Park City, og vant i Høydalsmo og ble nr. 2 i Pyeongchang. Under Nordic Combined Triple i Seefeld kom han tilbake i verdenscupen. Han ble nr. 3 på målfoto i lagsprinten i Lahtis 20. februar 2016 med Østerrike II, sammen med Philipp Orter.

Hans beste plassering i verdenscupen er en 14.-plass fra Trondheim 10. februar 2016, og en 32.-plass sammenlagt i 2015/16.

Under Vinter-OL 2022 i Beijing, ble han nummer 9 i normalbakke/10 km. 

## Sammenlagtplasseringer i verdenscupen

## Referanser


## Eksterne lenker
* 
*